சீனாவின் இனவழிச் சிறுபான்மையினர்
[[Image:Ethnolinguistic_map_of_China_1983.jpg|thumb|300px|right|சீனத் தலைநிலத்தினதும், தாய்வானினதும் இனமொழிப் பரம்பலைக் காட்டும் நிலப்படம்.]]
 '''சீனாவின் இனவழிச் சிறுபான்மையினர்''' என்னும் தொடர் [[சீனத் தலைநிலம்|சீனத் தலைநிலத்திலும்]], [[தாய்வான்|தாய்வானிலும்]] வாழும் [[ஹான் சீனர்]] அல்லாத பிற இனத்தவரைக் குறிக்கும். [[மக்கள் சீனக் குடியரசு]] அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது. 2005 ஆம் ஆண்டுக் கணக்கெடுப்பின்படி ஏற்றுக்கொள்ளப்பட்ட எல்லாச் சிறுபான்மையினரதும் மொத்தத் தொகை 123.33 [[மில்லியன்]]கள் ஆகும். இது சீனத் தலைநிலத்தினதும், தாய்வானினதும் மொத்த [[மக்கள்தொகை]]யின் 9.44% ஆகும். இவ்வாறு அதிகாரபூர்வமாக ஏற்றுக்கொள்ளப்பட்ட சிறுபான்மையினரை விட மக்கள் சீனக் குடியரசில் மேலும் சில ஏற்றுக்கொள்ளப்படாத இனக்குழுவினர் உள்ளனர். [[யூதர்|யூத]], [[துவான்]], [[ஒயிராத்]], [[இலி துருக்கி]] போன்ற இனத்தவர் இக் குழுவினருள் அடங்குவர். இவர்களைவிடச் சீனக் [[குடியுரிமை]] பெற்ற வெளிநாட்டினரும் வேறு குழுக்களாக உள்ளனர்.
 
 பொதுவாக, தாய்வான் நாட்டு முதுகுடிகள்  ஏற்றுக்கொள்ளப்பட்ட இனவழிச் சிறுபான்மையினர் அனைவரும் சீனத் தலைநிலத்திலேயே உள்ளனர். தாய்வானில் இயங்கும் [[சீனக் குடியரசு]], 13 தாய்வானிய [[முதுகுடி]]களை ஏற்றுக் கொண்டுள்ளது. மக்கள் சீனக் குடியரசு மேற்படி 13 முதுகுடிகளையும் [[காவோஷான்]] என்னும் ஒரே குழுவாக வகைப்படுத்தியுள்ளது. [[ஹாங்காங்]], [[மக்காவு]] ஆகிய ஆட்சிப் பகுதிகள் மேற்படி இன வகைப்பாட்டு முறையைப் பயன்படுத்துவது இல்லை. அத்துடன் மக்கள் சீனக் குடியரசின் வகைப்பாட்டில் இவ்விரு ஆட்சிப் பகுதிகளும் கருத்தில் கொள்ளப்படவில்லை.&lt;ref&gt;{{Cite web |date = 26 August 2014| url=http://english.gov.cn/archive/china_abc/2014/08/27/content_281474983873388.htm | title=Ethnic Groups in China|website= English.gov.cn}}&lt;/ref&gt;&lt;ref&gt;{{cite web|title = Han Chinese proportion in China's population drops: census data |date = 2011-04-28|work = English.news.cn |url = http://news.xinhuanet.com/english2010/china/2011-04/28/c_13849933.htm |editor = Wang Guanqun|archive-url = https://web.archive.org/web/20110502050342/http://news.xinhuanet.com/english2010/china/2011-04/28/c_13849933.htm|archive-date = 2 May 2011 }}&lt;/ref&gt;&lt;ref name=&quot;:0&quot;&gt;Binggao, Jin. [1987] 1988. &quot;[http://www.columbia.edu/itc/ealac/barnett/pdfs/link21-jinbanggao.pdf &lt;nowiki&gt;When Does The Word 'Minority Nationality' [Shaoshu Minzu] [First] Appear in Our Country?&lt;/nowiki&gt;],&quot; translated by Tibet Information Network. ''Bulletin of the History of the Tibet Communist Party'' 1(19). p. 45 ff.&lt;/ref&gt;
 
 ==இனக் குழுக்கள்==
 [[Image:Longhorn Miao China.jpg|thumb|right|மியாவோ இனக்குழுவின் ஒரு சிறு குழுவான லாங்-ஹார்ன் பழங்குடியினர். இவர்கள் சீனாவின் குயிசூ மாகாணத்தின் மேற்குப் பகுதியில் வாழ்கின்றனர்.]]
 பெரும்பாலான இனக்குழுக்கள் ஒன்றிலிருந்து ஒன்று வேறுபட்டவையாக உள்ளன எனினும், சில குழுக்கள் ஹான் பெரும்பான்மைக் குழுவுக்கு மிகவும் ஒத்தவையாக உள்ளன. எடுத்துக்காட்டாக, பெரும்பாலான [[ஹுயி சீனர்]], [[இஸ்லாம்]] மதத்தைப் பின்பற்றுகின்றனர் என்பது தவிர வேறு வகையில் ஹான் சீனரிடமிருந்து அவர்களைப் பிரித்து அறிவது கடினம். மக்கள் சீனக் குடியரசின் வகைப்பாட்டில் அடங்கும் சில குழுக்கள் அவற்றுள் வேறுபட்ட பல குழுக்களை அடக்கியுள்ளதையும் காணமுடியும். [[மியாவோ]] சிறுபான்மையினருள் அடங்கும் பல்வேறு குழுக்கள் [[ஹுமொங்-மியென் மொழிகள்]], [[தாய்-கடாய் மொழிகள்]], [[சீன மொழிகள்]] போன்றவற்றின் பல்வேறு [[கிளைமொழி]]களைப் பேசுபவர்களாக இருப்பதும், பல்வேறுபட்ட பண்பாட்டு வழக்குகளைக் கைக்கொள்பவர்களாக இருப்பதும் இதற்கு ஒரு எடுத்துக்காட்டு ஆகும். குறைந்த மக்கள்தொகையைக் கொண்ட சில இனக்குழுக்கள் முற்றிலும் வேறுபட்ட பெரிய இனக்குழுக்களுடன் சேர்த்து வகைப்படுத்தப்பட்டுள்ளன. எடுத்துக்காட்டாக, [[ஹைனான்]] மாகாணத்தின் [[உத்சுல்]]கள், ஹுயி சிறுபான்மைக் குழுவின் ஒரு பகுதியாக வகைப்படுத்தப்பட்டுள்ளது, [[சுவாங்கிங்]] இனம் ஹான் பெரும்பான்மையுடன் சேர்க்கப்பட்டுள்ளது.  
 
 ஹான் சீனர், சீனாவின் மக்கள்தொகையின் மிகக்கூடிய வீதத்தினராக இருந்தாலும், அவர்களுடைய [[மக்கள்தொகைப் பரம்பல்]] மிகவும் சீரற்றதாகக் காணப்படுகின்றது. மேற்குச் சீனாவின் பெரும்பகுதியில் ஹான் சீனர் சிறுபான்மையினராகவே உள்ளனர்.  
 
 ==இவற்றையும் பார்க்கவும்==
 * [[சீனாவிலுள்ள இனக் குழுக்களின் பட்டியல்]]
 
 [[பகுப்பு:சீனாவின் இனக்குழுக்கள்]]
 
 ==மேற்கோள்கள்==
 {{reflist}}
 
 [[fr:Nationalités de Chine]]
 [[id:Daftar suku di Republik Rakyat Tiongkok]]
 [[it:Etnie cinesi]]
 [[tr:Çin Halk Cumhuriyeti'nin 56 resmî etnik grubu]]